ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात एका दिवसात नव्याने नोंदल्या जाणाऱ्या कोविडग्रस्तांची संख्या 5 महिन्यांनतर नीचांकी पातळीवर
सद्यस्थितीला देशात एकूण 3.83 लाख कोविड सक्रीय रुग्ण, एकूण बाधितांच्या 4% हूनही कमी प्रमाण
कोविडमुळे होणाऱ्या मृत्यूंच्या संख्येत सातत्याने घसरण; प्रतिदिन 400 हून कमी रुग्णांचे बळी
नवी दिल्ली, 8 डिसेंबर 2020
कोविड विरुद्धच्या लढाईत भारताने आता महत्त्वाचा टप्पा पार केला आहे. गेल्या पाच महिन्यांच्या कालावधीनंतर प्रथमच गेल्या 24 तासांत नोंदल्या गेलेल्या नव्या कोविडग्रस्तांची संख्या 27,000 हून कमी म्हणजे 26,567 इतकी झाली आहे. यापूर्वी गेल्या 10 जुलैला ही संख्या 26,506 इतकी कमी होती.
प्रतिदिन कोविड मुक्त होणाऱ्यांची सतत वाढती संख्या आणि मृत्युदरातील शाश्वत घसरण यामुळे भारतातील एकूण सक्रीय कोविड ग्रस्तांच्या संख्येत नियमितपणे घसरण होण्याचा कल कायम आहे.
कोविडविरुद्धच्या लढाईत आणखी एक शिखर सर करत, भारतात सध्या कोविड सक्रीय असलेल्या रुग्णाची संख्या एकूण बाधितांच्या 4% हूनही कमी झाली आहे.
सक्रीय कोविड संसर्ग ग्रस्तांची संख्या कमी होऊन 3 लाख 83 हजार झाली आहे. देशात सध्या सक्रीय असलेल्या कोविड रुग्णांची संख्या आता एकूण कोविड बाधितांच्या 3.96% म्हणजे 3,83,866 झाली आहे.
गेल्या 24 तासांच्या कालावधीत 39,045 रुग्ण नव्याने रोगमुक्त झाल्याची नोंद आहे. त्यामुळे या कालावधीतील एकूण कोवीड सक्रीय रुग्णांची संख्या 12,863 नी कमी झाली.
एका दिवसात नव्याने कोविड संसर्ग होणाऱ्यांपेक्षा रोगमुक्त होणाऱ्यांची संख्या जास्त असल्याने रोगमुक्तीचा दर 94.59% वर पोहोचला आहे. कोविड संसर्गातून बरे झालेल्यांची एकूण संख्या आज 91,78,946 इतकी आहे.
नव्याने रोगमुक्त झालेल्या कोविड बाधितांपैकी 76.31% रुग्ण देशातील 10 राज्ये आणि केंद्रशासित प्रदेशांत एकवटलेले आहेत.
देशभराचा विचार करता, गेल्या 24 तासांत कोविडमुक्त झालेल्यांची संख्या महाराष्ट्रात सर्वाधिक म्हणजे 7,345 इतकी असून त्याखालोखाल केरळमध्ये 4,705 तर दिल्लीत 3,818 रुग्ण काल कोविडमुक्त झाले आहेत.
नोंद झालेल्या एकूण नव्या कोविड बाधितांमधील 72.50% रुग्ण देशातील 10 राज्ये आणि केंद्रशासित प्रदेशांतील आहेत.
केरळमध्ये गेल्या 24 तासांत 3,272 व्यक्ती नव्याने कोविडग्रस्त झाल्या. या काळात, महाराष्ट्रात 3,075 तर पश्चिम बंगालमध्ये 2,214 नव्या कोविडग्रस्तांची नोंद झाली.
कोविडमुळे देशात गेल्या 24 तासांत मृत्यू पावलेल्या 385 रुग्णांपैकी 75.58% रुग्ण देशाच्या 10 राज्ये आणि केंद्रशासित प्रदेशांतील आहेत.
नव्या बळींपैकी 16.36% म्हणजे 63 रुग्ण दिल्लीतील होते तर पश्चिम बंगालमध्ये 48 रुग्ण आणि महाराष्ट्रात 40 रुग्ण मृत्युमुखी पडले.
देशभरात कोविडमुळे रोज मृत्यू पावणाऱ्या व्यक्तींच्या संख्येत सातत्याने घट होताना दिसत आहे. गेल्या 24 तासांत 400 पेक्षा कमी व्यक्तींना कोविडचा संसर्ग झाला अशी नोंद झाली आहे.
U.Ujgare/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली - मुंबई, 21 ऑगस्ट 2020

भारतीय निवडणूक आयोगाने कोविड-19 च्या परिस्थितीत सार्वत्रिक निवडणूक/पोटनिवडणुका आयोजित करण्यासंबंधी व्यापक मार्गदर्शक सूचनांना मान्यता दिली आहे. या मार्गदर्शक सूचना https://eci.gov.in/files/file/12167-guidelines-for-conduct-of-general-electionbye-election-during-covid-19/ या संकेतस्थळावर उपलब्ध आहेत.
आरोग्य मंत्रालयाची कोविड-19 घडामोडींवरील माहिती :
इतर अपडेट्स:
महाराष्ट्र अपडेट्स:
- महानगरपालिकेने  मुंबईत 50 वर्षापेक्षा जास्त वयाच्या सर्व कोविड -19 बाधित रूग्णांना, संसर्गाची काही लक्षणे आहेत की नाही याचा विचार न करता त्यांना संस्थात्मक अलगीकरण अनिवार्य करण्यासाठी आपल्या कोविड मार्गदर्शक सूचनांमध्ये बदल केले आहेत. ज्येष्ठ नागरिकांमध्ये मृत्यूचे प्रमाण जास्त असल्यामुळे हा बदल आवश्यक असल्याचे बीएमसीने म्हटले आहे. महाराष्ट्रात 326 मृत्यूंची नोंद झाल्यामुळे एकूण मृत्यू संख्या 21,359 एवढी झाली. राज्यात सध्या 1.62 लाख सक्रीय कोविड रुग्ण आहेत.
FACT CHECK
पंतप्रधान कार्यालय
पंतप्रधान जम्मूमध्ये
विजयपूर आणि सांबा येथे नवीन एम्सची पंतप्रधानांच्या हस्ते पायाभरणी
जम्मू आणि काश्मीर वैद्यकीय महाविद्यालयांमध्ये आणखी 500 जागा उपलब्ध करणार-मोदी
किश्तवारमध्ये 624 मेगावॅट किरू जलविद्युत प्रकल्प आणि 850 मेगावॅट रेटल जलविद्युत प्रकल्पाचे उद्घाटन
जम्मू आणि काश्मीरमध्ये नवीन वीज प्रकल्पांमध्ये युवकांना रोजगार मिळणार-पंतप्रधान
जम्मू भागात अनेक विकास प्रकल्पांचा आज शुभारंभ
(नवी दिल्ली, 3 फेब्रुवारी 2019
जम्मू आणि काश्मीर दौऱ्याच्या दुसऱ्या टप्प्यात पंतप्रधान नरेंद्र मोदी यांनी आज जम्मूला भेट दिली. राज्यात पायाभूत विकासाला चालना देण्यासाठी त्यांनी अनेक विकास प्रकल्पांचा शुभारंभ केला. पंतप्रधान आज लेह, जम्मू आणि श्रीनगरच्या एक दिवसाच्या दौऱ्यावर आहेत.
जम्मू दौऱ्यात पंतप्रधानांनी सांबामधील विजयपूर येथील एम्सची पायाभरणी केली. एम्सच्या स्थापनेमुळे लोकांना दर्जेदार आरोग्य सेवा उपलब्ध होईल आणि या भागातील आरोग्य व्यावसायिकांची कमतरता दूर होईल, असे मोदी म्हणाले. राज्यातील वैद्यकीय महाविद्यालयांमध्ये लवकरच आणखी 500 जागा उपलब्ध केल्या जातील, अशी घोषणा त्यांनी केली. कथुआ येथे अभियांत्रिकी आणि तंत्रज्ञान विद्यापीठाचे उद्घाटन करतांना पंतप्रधानांनी आनंद व्यक्त केला. ते म्हणाले की, जम्मूमधील युवकांना आर्थिकदृष्ट्या मागास घटकांसाठी आरक्षित 10 टक्के कोट्याचा लाभ मिळेल.
जम्मूमध्ये इंडियन इन्स्टिट्यूट ऑफ मास कम्युनिकेशनच्या उत्तर प्रांतीय केंद्र संकुलाची पायाभरणी त्यांनी केली. टीएमएटी जम्मू संकुलाची स्थापना शैक्षणिक वर्ष 2012-13 मध्ये करण्यात आली होती आणि तेव्हापासून ते एका तात्पुरत्या इमारतीतून काम करत आहेत.
जम्मूमधील किश्तवाड येथे 624 मेगावॅट किरू जलविद्युत प्रकल्प आणि 850 मेगावॅट रॅटल जलविद्युत प्रकल्पाची पायाभरणी पंतप्रधानांनी केली. ते म्हणाले की, या नवीन ऊर्जा प्रकल्पामुळे या भागातील युवकांना रोजगार उपलब्ध होईल. सौभाग्य योजनेअंतर्गत जम्मू आणि काश्मीरमधल्या कुटुंबांना 100 टक्के विद्युतीकरणाची घोषणा पंतप्रधानांनी केली.
काश्मीर खोऱ्यातील काश्मीरी स्थलांतरीत कामगारांसाठी तात्पुरत्या निवास व्यवस्थेच्या बांधकामाची पायाभरणी पंतप्रधानांनी केली. ते म्हणाले की, विस्थापित काश्मीरी कामगारांना 3000 पदांवर नियुक्त करण्यासाठी काम सुरू आहे. भारत कदापि ही परिस्थिती विसरणार नाही जेव्हा काश्मीर पंडितांना त्यांची घरे सोडून जावे लागले होते. शेजारील देशांमध्ये त्रास सहन कराव्या लागत असलेल्यांच्या पाठिशी देशाने खंबीरपणे उभे राहावे, असे ते म्हणाले.
राष्ट्रीय नदी संवर्धन योजनेअंतर्गत देविका आणि तावी नदीमधील प्रदूषण कमी करण्यासाठीच्या प्रकल्पांची पायाभरणी पंतप्रधानांनी केली. मार्च 2021 मध्ये हा प्रकल्प पूर्ण होणे अपेक्षित आहे. आपल्या सैनिकांच्या सुरक्षेसाठी सीमेलगत 14 हजार बंकर्स बांधण्यात आल्याचे पंतप्रधान म्हणाले. यापूर्वीच्या सरकारने 500 कोटी रुपये अनुदान देऊन समान पद समान निवृत्तीवेतन राबवण्याचा प्रयत्न केला होता. मात्र, आम्ही 35 हजार कोटी रुपये यासाठी वितरित केले आहेत. यापूर्वीचे सत्ताधारी सक्रीय असते तर आज कर्तारपूर भारताचा भाग असता असे ते म्हणाले. पंतप्रधानांच्या जम्मू दौऱ्याचे आणखी एक वैशिष्ट्य म्हणजे सचवाल येथे चिनाब नदीवर 1640 मीटर लांबीच्या दुपदरी पुलाची पायाभरणी हे आहे. यामुळे सचवाल आणि इंद्रीपट्टीयाँमधील लोकांना पर्यायी मार्ग उपलब्ध होईल. या दोन भागामधील प्रवासाचे अंतर 47 कि.मी.वरुन 5 कि.मी.पर्यंत होईल. जम्मू आणि काश्मीरमध्ये संपर्क व्यवस्था सुधारण्यासाठी 40 हजार कोटी रुपये मंजूर करण्यात आल्याचे पंतप्रधान म्हणाले.
S.Tupe/S.Kane/P.Kor
पंतप्रधान कार्यालय
पंतप्रधान नरेंद्र मोदी आणि फ्रान्सचे अध्यक्ष इमॅन्युअल मॅक्रॉ यांच्यात दूरध्वनीवरुन चर्चा
नवी दिल्ली, 16 ऑगस्ट 2022
पंतप्रधान नरेंद्र मोदी आणि फ्रान्सचे राष्ट्राध्यक्ष इमॅन्युअल मॅक्रॉ यांच्यात आज दूरध्वनीवरुन संभाषण झाले.
फ्रान्समध्ये सध्या पडलेला भीषण दुष्काळ आणि वणवे याबद्दल, मोदी यांनी आपल्या सहवेदना यावेळी व्यक्त केल्या.
दोन्ही नेत्यांनी यावेळी संरक्षण सहकार्याअंतर्गत सुरु असलेले प्रकल्प आणि नागरी अणुऊर्जा सहकार्यासह इतर द्वीपक्षीय उपक्रमांच्या प्रगतीचा आढावा घेतला.
तसेच, जागतिक अन्नसुरक्षेसह, इतर काही महत्वाच्या भू-राजकीय आव्हानांविषयी देखील दोघांमध्ये चर्चा झाली.
गेल्या काही वर्षांत, भारत आणि फ्रान्स यांच्यातील धोरणात्मक भागीदारी अधिक मजबूत, सखोल आणि व्यापक झाल्याबद्दल दोन्ही नेत्यांनी समाधान व्यक्त केले. तसेच, सहकार्याच्या नवनव्या क्षेत्रात एकत्रित काम करण्यासह दोन्ही देशातील संबंध अधिक व्यापक करण्याबाबत दोन्ही नेत्यांनी सहमती व्यक्त केली.
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
केंद्रीय मंत्रिमंडळाने जोका, कोलकाता येथील राष्ट्रीय पेयजल, स्वच्छता आणि गुणवत्ता केंद्राचे नाव ‘डॉ. श्यामा प्रसाद मुखर्जी राष्ट्रीय जल आणि स्वच्छता संस्था करण्यासाठी पूर्वलक्षी प्रभावाने दिली मान्यता
नवी दिल्ली, 11 जानेवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पूर्वलक्षी प्रभावाने राष्ट्रीय पेयजल,स्वच्छता आणि गुणवत्ता केंद्र जोका, कोलकाता याचे नाव बदलून ‘डॉ.श्यामा प्रसाद मुखर्जी राष्ट्रीय जल आणि स्वच्छता संस्था 'असे करण्यासाठी मान्यता दिली आहे.
ही संस्था पश्चिम बंगालमधील कोलकाता, जोका, डायमंड हार्बर रोड,येथे 8.72 एकर जागेवर स्थापन करण्यात आली आहे.प्रशिक्षण कार्यक्रमांद्वारे सार्वजनिक आरोग्य इंजिनीयरिंग, पिण्याचे पाणी, स्वच्छता आणि साफ-सफाई या क्षेत्रात राज्ये/केंद्रशासित प्रदेशांमध्ये क्षमता विकसित करण्यासाठी प्रमुख संस्था म्हणून या संस्थेची गणना केली जाते. केवळ स्वच्छ भारत मिशन आणि जल जीवन मिशनची अंमलबजावणी करणाऱ्या आघाडीच्या कर्मचाऱ्यांसाठीच नाही तर ग्रामीण आणि शहरी अशा दोन्हींच्या स्थानिक स्वराज्य संस्थांच्या प्रतिनिधींसाठीही ही संकल्पना आहे.त्यानुसार, येथे प्रशिक्षण पायाभूत सुविधा आणि संशोधन विकास  विभाग आणि निवासी संकुलासह सुयोग्य पायाभूत सुविधा विकसित केल्या गेल्या आहेत.संस्थेमध्ये प्रशिक्षण सुलभ करण्यासाठी जल आणि स्वच्छता तंत्रज्ञानाचे कार्यरत आणि लघु प्रारुप देखील स्थापन करण्यात आले आहे.
डॉ. श्यामा प्रसाद मुखर्जी,हे पश्चिम बंगालच्या सुपुत्रांपैकी एक आणि राष्ट्रीय एकात्मतेतेसाठी अग्रणी , औद्योगिकीकरणाचे प्रेरणास्थान, प्रख्यात विद्वान आणि शिक्षणतज्ज्ञ तसेच कलकत्ता विद्यापीठाचे सर्वात कमी वयाचे कुलगुरू होते.डॉ. श्यामा प्रसाद मुखर्जी यांच्या नावाने संस्थेचे नामकरण केल्याने सर्व हितसंबंधितांना त्यांचा प्रामाणिकपणा, एकात्मता आणि संस्थेच्या कार्याप्रती असलेल्या मूल्यांशी बांधिलकी या मूल्यांचा अवलंब करून त्यांचा सन्मान करण्यासाठी प्रेरणा मिळेल.डिसेंबर 2022 मध्ये पंतप्रधानांच्या हस्ते संस्थेचे उद्घाटन करण्यात आले.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
तुर्कियेच्या राष्ट्र्पतींसमवेत पंतप्रधानांची बैठक
पंतप्रधान नरेंद्र मोदी यांनी 10 सप्टेंबर 2023 रोजी नवी दिल्ली येथे जी 20 शिखर परिषदेच्या निमित्ताने तुर्कियेचे राष्ट्रपती रेसेप तय्यिप एर्दोगान यांच्यासमवेत द्विपक्षीय बैठक घेतली.
व्यापार आणि गुंतवणूक, संरक्षण आणि सुरक्षा, नागरी विमान वाहतूक आणि नौवहन यासारख्या क्षेत्रांमध्ये द्विपक्षीय सहकार्याच्या संभाव्यतेबाबत त्यांनी चर्चा केली.
राष्ट्रपती एर्दोगन यांनी भारताच्या जी 20 अध्यक्षपदासाठी पंतप्रधानांचे अभिनंदन केले. फेब्रुवारी 2023 मध्ये तुर्कीये येथे झालेल्या भूकंपानंतर 'ऑपरेशन दोस्त' अंतर्गत तातडीने मदत पुरवल्याबद्दल त्यांनी भारताचे आभार मानले.
राष्ट्रपती एर्दोगान यांनी चांद्रयान मोहिमेच्या यशाबद्दलही पंतप्रधानांचे अभिनंदन केले आणि सूर्याच्या दिशेने झेपावलेल्या आदित्य मोहिमेसाठी शुभेच्छा दिल्या.
पंतप्रधान कार्यालय
खासदार श्री रघुनाथ मोहपात्रा यांच्या निधनाबद्दल पंतप्रधानांनी व्यक्त केला शोक
खासदार श्री रघुनाथ मोहपात्रा जी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
एका ट्वीटमध्ये पंतप्रधान म्हणाले, ''खासदार श्री रघुनाथ मोहपात्रा जी यांच्या निधनाने दुःख झाले. कला, वास्तुकला आणि संस्कृतीत त्यांनी अग्रगण्य योगदान दिले. पारंपरिक हस्तकला लोकप्रिय करण्यासाठी त्यांनी दिलेल्या योगदानाबद्दल ते स्मरणात राहतील. त्यांच्या कुटुंबियांबद्दल आणि चाहत्यांप्रति सहवेदना. ओम शांती.''
Saddened by the demise of MP Shri Raghunath Mohapatra Ji. He made pioneering contributions to the world of art, architecture and culture. He will be remembered for his contributions towards popularising traditional crafts. My thoughts are with his family and admirers. Om Shanti.
— Narendra Modi  May 9, 2021
ସାଂସଦ ରଘୁନାଥ ମହାପାତ୍ରଙ୍କ ବିୟୋଗରେ ଦୁଃଖିତ। କଳା, ଭାସ୍କର୍ଯ୍ୟ ଓ ସଂସ୍କୃତି ଦୁନିଆକୁ ତାଙ୍କର ଅବଦାନ ଥିଲା ଅତୁଳନୀୟ। ପାରମ୍ପରିକ କଳାକୁ ତାଙ୍କର ଯୋଗଦାନ ଚିର ସ୍ମରଣୀୟ ହୋଇ ରହିବ। ତାଙ୍କର ପରିବାର ଓ ପ୍ରଂଶସକ ମାନଙ୍କ ପାଇଁ ମୋର ସମବେଦନା। ଓଁ ଶାନ୍ତି
— Narendra Modi  May 9, 2021
सामाजिक न्याय आणि सबलीकरण मंत्रालय
जागतिक दर्जाच्या ‘सेंटर फॉर डिसएबिलिटी स्पोर्ट्स’ चा ग्वाल्हेरमध्ये पायाभरणी सोहळा
नवी दिल्ली, 25 सप्टेंबर 2020
दिव्यांग क्रीडापटूंसाठी जागतिक दर्जाच्या ‘सेंटर फॉर डिसएबिलिटी स्पोर्ट्स’ चा ग्वाल्हेरमध्ये पायाभरणी सोहळा, सामाजिक आणि न्याय मंत्रालयाकडून व्हिडीओ कॉन्फरन्सिंगच्या माध्यमातून पार पडला. कृषी आणि शेतकरी कल्याण, ग्रामविकास, पंचायत राज आणि अन्न प्रक्रिया उद्योग खात्याचे मंत्री नरेंद्र सिंग तोमर यांच्यासह इतर मान्यवरांची याप्रसंगी उपस्थिती होती.
याप्रसंगी बोलताना नरेंद्र सिंग तोमर म्हणाले, सध्या देशात दिव्यांग क्रीडापटूंसाठी प्रशिक्षण सुविधा उपलब्ध नाही. प्रस्तावित केंद्राच्या माध्यमातून दिव्यांगांसाठी विशेष प्रशिक्षण सुविधा उपलब्ध करुन देण्यात येतील. या केंद्राच्या स्थापनेमुळे दिवांगजनात समाजाशी जोडले जाण्याची भावना विकसित होईल.
ग्वाल्हेरमध्ये दिव्यांगांसाठी क्रीडा केंद्र स्थापन करण्यास केंद्रीय मंत्रीमंडळाने 28 फेब्रुवारी 2019 रोजी मंजूरी दिली होती. या केंद्रासाठी 170.99 कोटी रुपये प्रस्तावित खर्च आहे. सोसायटी नोंदणी अधिनियम, 860 अंतर्गत या केंद्राची नोंदणी होईल. या केंद्राच्या एकंदरीत पर्यवेक्षण आणि देखरेखीसाठी डीईपीडब्ल्यूडीचे सचिव यांच्या अध्यक्षतेखाली नियामक मंडळाची स्थापना केली आहे.
दिव्यांग खेळाडूंना आंतरराष्ट्रीय स्तरावर स्पर्धा करण्यासाठी आणि देशाचा गौरव वाढवण्यासाठी आंतरराष्ट्रीय दर्जाच्या सुविधा या केंद्रावर पुरविल्या जातील. आऊटडोअर अॅथलेटीक स्टेडिअम, इनडोअर स्पोर्टस कॉम्प्लेक्स, बेसमेंट पार्किंग सुविधा, 2 जलतरण तलाव, वर्गखोल्यांसह उच्च कार्यक्षमता केंद्र, वैद्यकीय सुविधा, क्रीडा विज्ञान केंद्र, खेळाडूंसाठी वस्तिगृह सुविधा, लॉकर्स, भोजनव्यवस्था, मनोरंजन सुविधा आणि प्रशासकीय ब्लॉक या सुविधा असतील.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
माहिती आणि प्रसारण मंत्रालय
इफ्फीच्या उद्घाटनप्रसंगी चित्रपट अभिनेते सुदीप प्रमुख पाहुणे म्हणून उपस्थित राहणार
यंदा इफ्फीचा स्वतःचा ओटीटी प्लॅटफॉर्म असणार
चित्रपट रसिक आणि समीक्षक ज्याची आतुरतेने वाट बघता असतात, असा 51 वा भारतीय आंतरराष्ट्रीय चित्रपट महोत्सव –इफ्फी उद्यापासून सुरु होत असून यंदा हा महोत्सव पहिल्यांदाच मिश्र स्वरूपात होणार आहे. विशेष म्हणजे, ऑनलाईन प्रसारणासाठी इफ्फीचा स्वतःचा ओटीटी प्लॅटफॉर्म असणार आहे. मास्टरक्लासेस, इन-कॉन्वेरसेशन सत्रे या सगळे ओटीटी प्लॅटफॉर्मवर दाखवले जाणार आहेत तर प्रत्यक्ष स्वरूपात, विविध विभागातील चित्रपट आणि भारतीय पॅनोरामा मधील चित्रपट दाखवले जाणार आहेत. गोव्याचे मुख्यमंत्री डॉ प्रमोद सावंत यांनी आज पणजीत घेतलेल्या पत्रकार परिषदेत ही माहिती दिली.
इफ्फीचे उद्घाटन आणि समारोप असे दोन्ही सोहळे ओटीटी प्लॅटफॉर्मवरून दाखवले जाणार असल्याने देशभरातील प्रतिनिधी ते ऑनलाईन बघू शकतील, असे त्यांनी सांगितले. या महोत्सवादरम्यान एकूण 119 चित्रपट दाखवले जाणार असून त्यापैकी 85 चित्रपटांचे प्रीमियर शो इफ्फीमध्ये होणार आहेत, असेही ते म्हणाले.
इफ्फीच्या उद्घाटन समारंभाला प्रमुख पाहुणे म्हणून सुप्रसिद्ध दाक्षिणात्य अभिनेते, सुदीप संजीव उपस्थित राहणार आहेत. अभिनेता म्हणून ओळखले जाणारे सुदीप, दिगदर्शक, निर्माते, पटकथालेखक, टीव्ही निवेदक आणि गायकही आहेत. त्यांनी प्रामुख्याने कन्नड चित्रपटांतून भूमिका केल्या असल्या तरी तेलगु, हिंदी आणि तमिळ चित्रपटात ही काम केले आहे.
पणजी इथे डॉ श्यामाप्रसाद मुखर्जी स्टेडियमवर उद्या होणाऱ्या उद्घाटन समारंभाला, माहिती आणि प्रसारण मंत्री प्रकाश जावडेकर देखील उपस्थित राहतील.
डॅनिश चित्रपट निर्माते थॉमस विंटरबर्ग यांच्या ‘अनादर राउंड’ या चित्रपटाने महोत्सवाचा शुभारंभ होणार आहे. डेन्मार्क कडून हा चित्रपटाला ऑस्करसाठी नामांकन देण्यात आले आहे. कान महोत्सवात सर्वोत्कृष्ट अभिनेत्याचा पुरस्कार मिळावलेले यांची या चित्रपटात विशेष मॅड्स मिकेल्सन भूमिका आहे.
तर महोत्सवाची सांगता कियोस्की कुरोसावा यांच्या ‘वाईफ ऑफ अ स्पाय’ या चित्रपटाने होणार आहे.
जागतिक कीर्तीचे चित्रपट निर्माते-दिग्दर्शक भारतरत्न सत्यजित रे यांच्या शताब्दीवर्षानिमित्त त्यांना या महोत्सवादरम्यान विशेष अभिवादन करण्यासाठी त्यांचे निवडक चित्रपट दाखवले जाणार आहेत. तसेच ‘मेहरुन्निसा’ या चित्रपटाचा वर्ल्ड प्रीमियर शो देखील महोत्सवाचे आकर्षण ठरला आहे. फारुख जाफर या कसलेल्या अभिनेत्यांची विशेष भूमिका असलेल्या या चित्रपटात एका स्त्रीच्या स्वप्नाचा संपूर्ण आयुष्यभाराचा प्रवास वेधकपणे मांडण्यात आला आहे.
यंदाच्या इफ्फीमध्ये बांगलादेश ची फोकस कंट्री म्हणून निवड करण्यात आली असून या विभागाचे उद्घाटन बांगलादेश महावाणिज्य दूत मोहम्मद इम्रान यांच्या उपस्थितीत होणार आहे. या विभागात बांगलादेशातील दहा चित्रपट दाखवले जाणार असून त्यात, ‘रुपेशा नोदीर बांके’, ‘सिन्सियरली युवर्स, ढाका!’ या सिनेमांचा समावेश आहे.
हा महोत्सवादरम्यान, कोरोना आजार प्रतिबंधनासाठी गृह मंत्रालयाने जाहीर केलेले सर्व प्रोटोकॉल पूर्णपणे पाळले जातील,अशी माहिती, सावंत यांनी दिली. कोविडच्या पार्श्वभूमीवर यंदा हा महोत्सव ऑनलाईन साजरा होत असून, त्यासाठी ई-तिकीट , ई-शेड्युलिंग ची व्यवस्था करण्यात आली आहे. एवढेच नाही, तर ‘पिकॉक’ हे इफ्फी विशेष न्यूजलेटर देखील यंदा ऑनलाइन प्रकाशित केले जाईल.
इफ्फीच्या प्रत्यक्ष आणि ऑनलाईन फॉरमैटसाठी वेगवेगळी नोंदणी करण्यात आली आहे. दोन्ही प्रकारांच्या सहभागासाठीचे शुल्कही वेगवेगळे आहे. ज्यांना दोन्ही प्रकरात रुची आहे, त्यांनी त्यासाठी वेगवेगळी नोंदणी करायची आहे.
Jaydevi PS/R.Aghor/P.Kor
कृषी मंत्रालय
केंद्रीय कृषी आणि शेतकरी कल्याण मंत्रालयाने शेतातील पेंढा जाळण्याचा सामना करण्यासाठी उचलली अनेक पावलं
गेल्या वर्षीच्या याच कालावधीच्या तुलनेत आजपर्यंत पेंढा जाळण्याच्या प्रकारात 12.01 टक्के घट
नवी दिल्ली, 5 नोव्हेंबर 2019
केंद्रीय कृषी आणि शेतकरी कल्याण मंत्रालयाने शेतातील पेंढा जाळण्याच्या निरंतर कृतीचा सामना करण्यासाठी अनेक पावलं उचलली आहेत. 4 नोव्हेंबर 2019 पर्यंत हाती आलेल्या आकडेवारीनुसार 2018 मधील याच कालावधीच्या तुलनेत पेंढा जाळण्याच्या प्रकारात 12.01 टक्के घट झाली आहे. यावर्षी आत्तापर्यंत उत्तर प्रदेशात 48.2, हरियाणात 11.7 आणि पंजाबमध्ये 8.7 टक्के घट दिसून आली आहे. आत्तापर्यंत 31402 जळीत प्रकरणे तीन जिल्ह्यांमध्ये 1 ऑक्टोबर 2019 ते 1 नोव्हेंबर 2019 पर्यंत शोधण्यात आली.
दिल्ली एनसीआर भागातील शेतातील पेंढा जाळल्यामुळे होणाऱ्या प्रदुषणाच्या संदर्भात पंतप्रधान कार्यालयाने 2017 मध्ये सचिवांच्या अध्यक्षेतखाली उच्चस्तरीय समिती स्थापन केली आहे. खुंट काढण्यासाठी यंत्रांचा वापर करण्याची शिफारस या समितीने केली होती.
पंजाब, हरियाणा, उत्तर प्रदेश आणि दिल्ली एनसीआर भागातील वायू प्रदूषणाला आळा घालण्यासाठी आणि यंत्राचा वापर करुन पेंढा काढण्यासाठी 2018-19 या वर्षात केंद्र सरकारने 1,151 कोटी आणि 80 लाख रुपये निधीची तरतूद केली आहे. ही तरतूद लागू झाल्यापासून केवळ एक वर्षातच 500 कोटी रुपयांचा वापर करण्यात आला असून 8 लाख हेक्टर क्षेत्रावरील पेंढा काढण्यात आले.
B.Gokhale/J.Patankar/P.Malandkar
(Visitor Counter : 144
नौवहन मंत्रालय
स्वेच्छा सेवानिवृत्त कर्मचाऱ्यांना जवाहरलाल नेहरु पोर्ट ट्रस्टने दिला सन्मानपूर्वक निरोप
अथक सेवेबद्दल जेएनपीटी प्रशासनाने कर्मचाऱ्यांचे मानले आभार
मुंबई, 04 मार्च, 2022
जवाहरलाल नेहरू पोर्ट ट्रस्ट  या भारतातील प्रमुख कंटेनर बंदर प्रशासनाने आपल्या कर्मचाऱ्यांसाठी विशेष स्वेच्छा निवृत्ती योजना  2021 योजना सुरू केली होती. या योजनेअंतर्गत 28 फेब्रुवारी 2022 रोजी जेएनपीटीचे 460 कर्मचारी स्वेच्छेने निवृत्त झाले.
विशेष स्वेच्छा निवृत्ती स्वीकारलेल्या कर्मचाऱ्यांसाठी जेएनपीटी प्रशासनाने 21, 22, 23 आणि 28 फेब्रुवारी असे चार दिवस निरोप समारंभ आयोजित करण्यात आला होता. कर्मचार्यांप्रती कृतज्ञता व्यक्त करताना जेएनपीटीचे अध्यक्ष संजय सेठी, भा.प्र.से. म्हणाले, "कर्मचार्यांच्या अथक कार्याबद्दल जेएनपीटी प्रशासन सदैव आभारी राहील. जेएनपीटीने आजवर जी प्रगती केली आहे ती कर्मचार्यांच्या समर्पित कार्यामुळेच शक्य झाली आहे. जेएनपीटीच्या विस्तारामध्ये व विकासामध्ये कर्मचार्यांनी दिलेले योगदान नेहमीच स्मरणात राहील तसेच भविष्यातही सर्व सेवानिवृत्त कर्मचारी/अधिकारी नेहमी जेएनपीटी परिवाराचा एक भाग असतील."
जेएनपीटी प्रशासनाने स्वेच्छा सेवानिवृत्त होणा-या कर्मचार्यांसाठी 28 फेब्रवारी रोजी आयोजित केलेल्या विशेष निरोप समारंभाच्या शेवटच्या सत्रामध्ये जेएनपीटीचे उपाध्यक्ष श्री उन्मेष शरद वाघ, भा.रा.से. उपस्थित होते. निरोप समारंभात कर्मचार्यांना संबोधित करताना श्री वाघ म्हणाले, सेवानिवृत्त होणारे सर्व कर्मचारी व अधिकारी हे जेएनपीटीचे राजदूत आहेत आणि जेएनपीटी सदैव तुमच्या पाठीशी असेल. जेएनपीटीचे कामगार विश्वस्त, सर्व विभागप्रमुख, वरिष्ठ अधिकारी, जेएनपीटी कर्मचारी व कुटुंबीयांच्या उपस्थितीत उपाध्यक्ष श्री वाघ यांच्या हस्ते सेवानिवृत्त होणाऱ्या कर्मचाऱ्यांचा सत्कार करण्यात आला.
विशेष स्वेच्छा सेवानिवृत्ति योजनेंतर्गत सेवानिवृत्ती घेणाऱ्या कर्मचाऱ्यांना त्यांच्या भविष्य निधि खात्यातील शिल्लक, जमा झालेल्या रजांच्या समतुल्य रोख रक्कम, ग्रॅच्युइटी, पेन्शन, कम्युटेशन आणि सर्व काही वैद्यकीय लाभांसह अनुग्रह राशीचे आकर्षक व सर्वसमावेशक पॅकेज देण्यात आले.
विज्ञान आणि तंत्रज्ञान मंत्रालय
कर्करोगाच्या उपचारात वापरले जाणारे उच्च क्षमतेचे मॅग्नेट्रॉन तंत्रज्ञान देशात विकसित करण्यासाठी सरकार प्रोत्साहन देत आहे, केंद्रीय मंत्री डॉक्टर जितेंद्र सिंह यांचे प्रतिपादन
इंग्लंड आणि जपान नंतर उच्च क्षमतेचे मॅग्नेट्रॉन तंत्रज्ञान देशात विकसित करणारा भारत तिसरा देश ठरणार : डॉ. जितेंद्र सिंह
कर्करोगाच्या उपचारात वापरले जाणारे उच्च क्षमतेचे मॅग्नेट्ररॉन तंत्रज्ञान देशात विकसित करण्यासाठी सरकार प्रोत्साहन देत आहे, असे केंद्रीय विज्ञान आणि तंत्रज्ञान राज्यमंत्री डॉक्टर जितेंद्र सिंह यांनी आज सांगितले.
डॉक्टर जितेंद्र सिंह यांच्या अध्यक्षतेखाली आज विज्ञान आणि तंत्रज्ञान विभागाच्या तंत्रज्ञान विकास मंडळ  आणि बंगळुरूच्या पॅनासिया मेडिकल टेक्नॉलॉजी प्रायव्हेट लिमिटेड यांच्या दरम्यान " एस - बँडवर नियंत्रित करता येण्याजोगे मॅग्नेट्रॉन परमाणू प्रवेगक तयार करणे तसेच त्यांचे व्यापारीकरण यासाठी आर्थिक सहकार्य करण्यासंबंधीच्या सामंजस्य करारावर स्वाक्षऱ्या करण्यात आल्या. या प्रकल्पासाठी लागणाऱ्या एकूण 9.73 कोटी रुपये निधीपैकी 4.78 कोटी रुपये निधी कर्ज रुपात कंपनीला द्यायला तंत्रज्ञान विकास मंडळाने सहमती दर्शवली आहे.
डॉक्टर जितेंद्र सिंह म्हणाले की, पिलानी येथील सीएसआयआर- सीईईआरआय  ने विकसित केलेले उच्च क्षमतेचे मॅग्नेट्रॉन तंत्रज्ञान कर्करोगाच्या उपचारात क्रांतिकारी ठरेल. या तंत्रज्ञानाचा वापर करून कर्करोगतज्ञ 2 मिलिमीटर पेक्षाही लहान असलेल्या मेंदूतील
गाठींवर रेडिएशनच्या मदतीने कोणत्याही दुष्परिणाम शिवाय परिणामकारक उपचार करू शकतील. या तंत्रज्ञानामुळे परिणामकारक उपचारांसोबतच सर्व प्रकारच्या कर्करोगांच्या गाठींवर उपचारांसाठी येणारा खर्च देखील कमी होईल.
ते पुढे म्हणाले की, हे यंत्र U.S. FDA, 510 प्रमाणित असून 11 मे 2022 रोजी साजऱ्या झालेल्या तंत्रज्ञान दिनी याची सुरुवात करण्यात आली आहे. इंग्लंड आणि जपान या देशानंतर जागतिक बाजारात प्रवेश करणारा हा तिसराच ब्रॅण्ड आहे. पंतप्रधान नरेंद्र मोदी यांच्या नेतृत्वातील सरकारच्या 'मेक इन इंडिया' या मंत्रासह ' मेक फोर वर्ल्ड' चा अवलंब करत विकसित करण्यात आलेले तसेच अमेरिकेच्या एफडीएने मंजुरी दिलेले हे यंत्र जगातल्या अनेक देशांना निर्यात करता येऊ शकते,असे सिंह यांनी सांगितले.
मेक इन इंडिया कार्यक्रमाअंतर्गत नरेंद्र मोदी सरकारने वैद्यकीय उपकरण निर्मितीला प्राधान्य क्रम दिला असून स्वदेशात विकसित तंत्रज्ञानाला प्रोत्साहन देण्यासही सरकार कटिबद्ध आहे, असे त्यांनी सांगितले. आशिया खंडात वैद्यकीय उपकरण बाजारात सध्या जपान, चीन आणि दक्षिण कोरिया नंतर भारत चौथ्या स्थानावर आहे असून जागतिक बाजारात 20 व्या स्थानावर आहे. भारत सध्या वैद्यकीय उपकरणांच्या आपल्या गरजेपैकी 86% उपकरणे आयात करतो तर अत्यंत महागडी असणारी वैद्यकीय उपकरणे जवळपास पूर्णपणे आयात करत असल्याचे त्यांनी सांगितले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 195.35 cr vaccine doses have been administered so far under Nationwide Vaccination Drive
- India's Active caseload currently stands at 50,548
- Active cases stand at 0.12%
- Recovery Rate currently at 98.67%
- 4,035 recoveries in the last 24 hours increases Total Recoveries to
- 4,26,61,370
- 6,594 new cases recorded in the last 24 hours
- Daily positivity rate 
- Weekly Positivity Rate 
- 85.54 cr Total Tests conducted so far; 3,21,873 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 14 जून 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 195.35  कोटींचा टप्पा पार केला आहे. 2,50,79,283 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.52  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 50,548 इतकी आहे, ती देशाच्या एकूण रुग्णसंख्येच्या तुलनेत 0.12% इतकी आहे. परिणामी, भारतात रुग्ण बरे होण्याचा दर 98.67% झाला आहे. गेल्या 24 तासांत 4,035 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,61,370 झाली आहे.
गेल्या 24 तासात 6,594 नव्या कोरोना रुग्णांची नोंद झाली.
गेल्या 24 तासात एकूण 3,21,873 चाचण्या करण्यात आल्या. भारताने आतापर्यंत एकूण 85.54  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 2.32% तर दैनंदिन पॉझिटिव्हिटी दर 2.05% आहे.
इतर अपडेट्स :
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
पंतप्रधान कार्यालय
कोविड-19 मधून लवकर बरे होण्यासाठी पंतप्रधानांनी जो बायडन यांना दिल्या शुभेच्छा
नवी दिल्ली, 21 जुलै 2022
पंतप्रधान नरेंद्र मोदी यांनी अमेरिकेचे राष्ट्राध्यक्ष जो बायडन यांना कोविड-19 मधून लवकर बरे होण्यासाठी शुभेच्छा दिल्या आहेत.
"कोविड-19 मधून लवकर बरे होण्यासाठी @POTUS @JoeBiden यांना माझ्या शुभेच्छा आणि त्यांच्या उत्तम आरोग्यासाठी प्रार्थना" असे ट्विट पंतप्रधानांनी केले आहे.R.Aghor/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(